**Operátor skladu pohonných hmôt**

Letisko M. R. Štefánika – Airport Bratislava, a.s. (BTS) hľadá vhodného kandidáta/kandidátku na zodpovednú pozíciu **ʺOperátor skladu pohonných hmôt**”.

*Informácie o pracovnej pozícii:*

* Miesto výkonu práce: Bratislava
* Termín nástupu: dohodou
* Druh pracovného pomeru: práca na zmeny v nepretržitej prevádzke
* Ponúkaný plat: 945 € mes. brutto + príplatky za víkendy, sviatky a nočné zmeny

*Náplň práce:*

* vykonávanie prác v sklade v súlade s prevádzkovým poriadkom skladu,
* opravu, údržbu a nastavenie technologických zariadení prevádzky vrátane uvedenia do chodu, dennú kontrolu technického stavu skladu leteckých pohonných hmôt (LPH), upozorňovanie na závady v sklade, zabezpečovanie jeho prevádzkyschopného stavu a vedenie záznamu o kontrolách,
* vykonávanie denných, týždenných, mesačných resp. kvartálnych kontrol jednotlivých technologických zariadení prevádzky a následne zapisovanie výsledkov do príslušnej dokumentácie,
* vykonávanie denných kontrol kvality paliva vo všetkých nádržiach na sklade LPH,
* vykonávanie dennej vizuálnej kontroly stabilného hasiaceho zariadenia, prác spojených s príjmom LPH, výdaja LPH podľa požiadaviek zákazníkov,
* vykonávanie fyzického príjmu a kontroly železničných vagónov od pracovníkov ŽSR,
* vykonávanie operácií spojených s kontrolou množstva a kvality uskladnených produktov,
* vykonávanie dennej manipulácie s odkaleným palivom a vedenie jeho evidencie na sklade LPH,
* vykonávanie mesačnej fyzickej inventúry skladovaných produktov na sklade LPH,

*Vhodný kandidát spĺňa nasledovné požiadavky:*

* Ukončené SŠ/VŠ vzdelanie
* Ovládanie PC, MS Office na mierne pokročilej úrovni
* Odolnosť voči stresu a schopnosť okamžite reagovať a rozhodovať o závažných riešeniach v technologickom procese
* Ochota a spôsobilosť pracovať na zmeny
* Orientácia na detail, schopnosť dôkladne kontrolovať procesy
* Vodičský preukaz skupiny B výhodou
* Trestná a priestupková bezúhonnosť
* Spoľahlivosť

*Zamestnanecké výhody, benefity:*

* Príspevok na doplnkové dôchodkové sporenie
* Parkovanie a posilňovňa pre zamestnancov zdarma
* Možnosť využitia Multisport karty
* Atraktívne a zaujímavé pracovné prostredie
* Výborný pracovný kolektív, ľudský a ústretový prístup

V prípade záujmu prosím zašlite Váš životopis v slovenskom jazyku e-mailom na adresu [kariera@bts.aero](mailto:kariera@bts.aero) a do predmetu uveďte **„Operátor skladu PHMʺ**. Do samotného e-mailu uveďte prosím aj nižšie uvedený súhlas so spracovaním osobných údajov. Váš životopis starostlivo posúdime. Vzhľadom na veľký záujem zo strany uchádzačov bohužiaľ nie je možné kontaktovať každého kandidáta osobne. Kontaktovať preto budeme iba vybraných uchádzačov, ktorí najviac spĺňajú požadované kritériá. Ďakujeme za pochopenie a tešíme sa na prípadnú spoluprácu.

„V zmysle zákona č. 18/2018 Z.z. o ochrane osobných údajov a o zmene a Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES o ochrane osobných údajov dobrovoľne súhlasím so správou, spracovaním a uchovaním mojich osobných údajov prevádzkovateľom Letisko M.R.Štefánika – Airport Bratislava, a. s. (BTS) uvedených v životopise a motivačnom liste a iných prílohách súvisiacich s hľadaním práce, ktoré som poskytol/poskytla vyššie uvedenej spoločnosti prostredníctvom internetovej stránky [www.bts.aero](http://www.bts.aero) v rámci počítačovej siete internet, za účelom uloženia do databázy záujemcov o prácu pre hľadanie vhodného zamestnanca. Pri spracúvaní osobných údajov v žiadnom prípade nebude dochádzať k cezhraničnému prenosu do tretích krajín. Môj súhlas môžem kedykoľvek odvolať, inak súhlas zanikne po uplynutí 3 rokov odo dňa jeho udelenia a údaje budú anonymizované a ďalej využívané pre štatistické účely.“